**МЕТОДИКА**

за

оценка на финансовата стабилност на

кандидатите за възлагане на социалните услуги –

„Център за настаняване от семеен тип за деца без увреждания“, Звено „Майка и бебе“ и Център за обществена подкрепа

1. **Въведение в разработването на методиката**

Оценката за финансова стабилност дава информация за качеството на финансовата структура на кандидата и предоставя увереност, че ще бъде в състояние да предоставя качествено социалните услуги, обект на възлагане - „Център за настаняване от семеен тип за деца без увреждания“, Звено „Майка и бебе“ и Център за обществена подкрепа за периода на действие на договора.

Оценката се основава на няколко коефициента:

* коефициент за финансова независимост
* коефициент за рентабилност.

1. **Методика**

Коефициентите, които се използват за определяне на нивото на увереност произтичаща от процеса на оценка са следните:

1. ***Оценка на финансовата стабилност -*** тази оценка е основана на следните индикатори:

|  |  |
| --- | --- |
| I.Финансова независимост = | Собствен капитал (код 05000) |
| Сума на актива (код 04500) |
| II. Рентабилност = | Печалба или загуба (05600) |
| Сума на актива (04500) |

Посочените кодове са данни от счетоводния баланс.

Коефициентът на финансова независимост отразява размера на собствения капитал като отношение към общата сума на активите. Това показва до каква степен кандидатите зависят от финансиране от трета страна. Колкото по-близо съотношението е до 1, толкова по финансово независим е кандидатът и има по-голяма автономия за управление. Колкото е по-близо съотношението до 0, толкова по-зависим е кандидатът от финансиране от трета страна. Колкото по-нисък е коефициентът на финансова независимост, толкова по- трудно ще бъде да получат кредити и външно финансиране.

Коефициентът на рентабилност измерва ефективността, с която кандидатът използват своите активи.

1. ***Оценка***

За да бъде определено нивото на финансовата стабилност на кандидата се вземат предвид само данните от предходната финансова година – 2017 г. , като се използва следната таблица:

|  |  |  |
| --- | --- | --- |
| **Индикатори** | **Резултат** | **Точки** |
| I. Финансова независимост (ФН) | ФН ≥ 0,5  0,4 ≤ ФН < 0,5  0,3 ≤ ФН < 0,4  0 ≤ ФН < 0,3  ФН е отрицателно число | 4  3  2  1  0 |
| II. Рентабилност | Рентабилност ≥ 2%  - 2% ≤ Рентабилност < 2%  Рентабилност < - 2% | 4  2  0 |

Сумата на точките за всеки индикатор дава обща оценка за финансовата стабилност на кандидата.